钦定古今图书集成/明伦汇编/氏族典/第574卷 > 完颜匡
## 钦定古今图书集成/明伦汇编/氏族典/第574卷 > 完颜匡

按《金史完颜匡传》：“匡本名撒速，始祖九世孙。大定十
九年，显宗命择德行淳谨，才学该通者，使教章宗兄
弟，命择日行师弟子礼，诏匡充太子侍读。显宗命匡
作《睿宗功德歌》，教章宗歌之，世宗大喜。二十五年，匡
中礼部策论进士。三月中，显宗薨，匡仍为太孙侍读。
章宗即位，迁翰林直学士。泰和六年二月，宋人陷散”
关，取泗州、虹县、灵壁。四月，诏仆散揆行省事，干汴制
诸军。顷之，以匡为右副元帅。匡军次白虎粒，宋随州
将雷太尉遁去，遂克随州，进兵围德安，取之。十二月，
败宋兵二万人于信阳之东。七年，匡围襄阳，士卒疾
疫，宋乞盟，军马撤还。章宗崩，匡受遗诏立卫绍王，大
安元年十二月，薨。匡致位将相，怙宠自用，官以贿成，
上不以为罪。